Päevaleht, 1. veebruar 1938    Haapsalu kuurordivalitsuselt saabus ajakirjandusele teade, mis alul tundub vahest pisut erakordsena ja mida seepärast võiks pidada sensatsioonilisekski. Nimelt kavatsetakse Haapsalu lahe mereveest lähemal ajal hakata valmistama naturaal-tervisevett, midagi kuulsate Helgolandi tervisevete taolist. /…/ Asi iseenesest oleks üldjoontes järgmine: merevesi filtreeritakse, puhastades kõigist tervisele kahjulikest ainetest ning gaseeritakse selle järel söehappega. Proviisor Donneri poolt  valmistatud tervisevesi maitseb nagu tavaline selters, kuid sisaldab seejuures küllaldasel määral aineid (kaltsiumi- ja magneesiumisoolad jne.), mis võivad olla mõjuvaks ravimiks seedeelundite rikete, mitmesuguste lastehaiguste jne. vastu. Kuna katsed, nagu üteldud, on annud soovitud tulemusi, kavatseb kuurordivalitsus tervisevee müügile lasta juba eeloleval suvitushooajal. Muidugi tuleb enne seda täita veel mõningad formaliteedid vastavates ametasutustes. Hinnalt tuleks uus naturaalvesi odav - 10-15 senti  pudel. On märkida, et Haapsalu tervisevesi oleks esimene omasarnane Eestis, kuna varemalt meil merevett selliselt ümber töötatud ei ole. /…/